NaiveNeuron/SloPal huggingface dataset:
P. Paška, predseda NR SR: (2007-09-24):
O ospravedlnenie svojej neúčasti na dnešnom rokovacom dni písomne požiadal pán poslanec Rudolf Bauer. Pristúpime teraz k prerokovaniu posledného bodu programu, ktorým je správa o stave a vývoji finančného trhu za rok 2006 . Je to správa pod tlačou 342. Spoločnú správu výborov máte ako tlač 342a. Správu uvedie pán guvernér Národnej banky Slovenska Ivan Šramko. Poprosím ho, aby sa ujal slova. Ďakujem pekne. I. Šramko, guvernér Národnej banky Slovenska: Ďakujem pekne za slovo. Vážený pán predseda Národnej rady, vážené panie poslankyne, vážení páni poslanci, dámy a páni, Národná banka Slovenska predkladá správu na základe povinnosti, ktorá jej vyplýva zo zákona o dohľade nad finančným trhom v znení neskorších predpisov. Predkladaná správa o stave a vývoji finančného trhu vychádza z údajov k 31. decembru 2006. Správa je rozdelená do troch častí: Prvou je popis inštitúcií a štruktúry finančného trhu. V druhej časti je vlastná analýza finančného sektora. Správa popisuje súčasné trendy na finančnom trhu. Zameriava sa na hospodárenie finančných inštitúcií a venuje sa rizikám, ktorým sú inštitúcie vystavené... (Ruch v sále. Prerušenie vystúpenia predsedajúcim.)
Hrnčiar, Andrej, podpredseda NR SR (2017-06-13):
Ďakujem. Dávam slovo spravodajcovi, ktorého určil navrhnutý gestorský ústavnoprávny výbor, poslancovi Petrovi Kresákovi.
Blanár, Juraj, podpredseda NR SR (2022-02-18):
Upozorním vás, pán minister, ešte raz, ak už nie je toto stanovisko vlády, ktoré bolo oficiálne schválené na vláde, tak vás vyzývam, aby ste ukončili svoje vystúpenie, v opačnom prípade prerušujem rozpravu. Ešte raz vás upozorňujem.
Sólymos, László, podpredseda vlády a minister životného prostredia SR (2018-10-16):
Ďakujem pekne. Veľmi krátko. Bez toho, aby sme nezvýšili tie poplatky, tak sa nepohneme a súhlasím s tým, že to je len jeden krok. Je tam viac krokov, ktoré potrebujeme urobiť preto, aby sme dosiahli tie ciele separácie, nie recyklácie, ale separácie, aj recyklácie, ale u obcí ide o separáciu, separácie, aké máme. K tomu, aby sme to dosiahli, práve preto prichádzame aj s touto novelou. A aj ten, tá ďalšia novela, ktorá po tomto príde, sa s tým zaoberá, to znamená, tam ste hovorili, áno, zvyšujeme ciele zberu pre OZV-čky, aby mali cieľ, že v tých obciach, ktoré majú zazmluvnené, aké množstvo toho odpadu musia vyzbierať podľa toho, že aké množstvo odpadu sa tam zvyčajne nahromadí. Máme, máme čísla, hej, keď vieme, že tunák je ix ton odpadu, tak z toho, neviem, je ypsilon ton, 30, 40, 50 % musia vyzbierať, to sú tie ciele zbere, zberu, ktoré oni jednoducho musia splniť, lebo to je ich zodpovednosť, zodpovednosť výrobcov, aby, aby sa, aby sa o ten odpad postarali. Súhlasím tu s pánom kolegom, s pánom primátorom a s poslancom, že veľa obcí, bohužiaľ, dotuje ten odpad a tým pádom tí občania necítia, že koľko za to platia. Sú obce, ktoré, myslím si, že sú, neviem, či Topoľčianky nie je, nie je tak, ktoré znížili práve preto, lebo majú dobrú odpadovú politiku, tak vedeli znížiť tie poplatky, ale dovtedy, kým jednoducho ten občan nepocíti na vlastnej peňaženke to, že keď separujem, dám na to tú námahu a jednoducho vytriedim ten odpad, tak za ten komunálny budem platiť menej, tak ťažko vyriešime tento problém. A čo sa týka toho skládkovného, sme ďaleko, ďaleko na konci v celej Európe, Európskej únie určite, kým okolité štáty začínajú od tých 15-20 eur, my tu máme 5 za tonu odpadu, čo sa platí, a tým pádom sme skládkovacia veľmoc. Kým v Rakúsku dávajú na skládku 4 %, tak na Slovensku my dávame 67 %. Takže toto je tak, jak ste hovorila aj vy, toto je jeden krok, ale tento krok jednoducho musíme spraviť. Mali by sme to spraviť už dávno a teraz máme, teraz by sme už mali robiť ten, tú druhú etapu toho a teraz sme tu len, bohužiaľ, pri tej prvej. Takže ja si myslím, že je to dôležité, aby sme ten zákon jednoducho schválili. A čo sa týka toho rozdeľovania, čo ste hovorili, že to býva netransparentné, transparentné, je to tam evidentne napísané, že ako bude Environmentálny fond narábať s tými peniazmi, ktoré prídu z tohto poplatku, kto je za to, kto môže žiadať, kto bude mať na to nárok automaticky, kedy, ako, presne je to tam napísané, ja si myslím, že to je veľmi solidárne nastavený systém, a hlavne aj ten, aj to zvyšovanie tých poplatkov, aj to je nastavené úplne motivačne pre tie obce. To znamená, že ten, kto viac triedi, bude mať nižší poplatok. Je to jednoduché ako facka, len akurát bude otázne, že to a to, ktoré vedenie mesta, primátor a tí, ktorí to mesto riadia, ako sa k tomu postavia, je to už potom na nich, že aký systém si zvolia na svoje, riešenia na svojej odpadovej politiky. Ďakujem veľmi pekne.
P. Paška, predseda NR SR: (2007-01-30):
Nech sa páči, pani poslankyňa.
Paška, Pavol, predseda NR SR (2014-05-16):
(Hlasovanie.) 121 prítomných, 38 za, 83 sa zdržalo. Návrh sme neschválili.
Grendel, Gábor, podpredseda NR SR (2022-10-04):
Ďakujem, záverečné slovo ešte pán spravodajca.
Bugár, Béla, podpredseda NR SR (2017-09-19):
Ďakujem pekne. Tak teraz na druhý pokus už konečne teda určite skončím 19. schôdzu Národnej rady. Dovidenia. (Rokovanie 19. schôdze NR SR sa skončilo o 11.36 hodine.)
Grendel, Gábor, podpredseda NR SR (2022-02-23):
V rozprave teraz vystúpi pán poslanec Maroš Kondrót, pripraví sa pán poslanec Boris Susko.
Laurenčík, Milan, podpredseda NR SR (2022-02-03):
Dobré ráno, vážení páni poslanci, panie poslankyne tu zatiaľ nemáme, otváram tretí rokovací deň 55. schôdze Národnej rady Slovenskej republiky. O ospravedlnenie neúčasti na dnešnom rokovaní 55. schôdze Národnej rady Slovenskej republiky požiadali poslanci: pani Anna Andrejuvová, Petra Hajšelová, Eva Hudecová, Filip Kuffa, Štefan Kuffa, Milan Kuriak, Ľubica Laššáková, Jana Majorová Garstková, Radovan Marcinčin, Richard Nemec, Peter Pollák, Jozef Šimko, Peter Šuca, Miriam Šuteková, Tomáš Taraba a Vojtech Tóth. Budeme pokračovať v prerušenej rozprave v prvom čítaní o návrhu poslancov Ondreja Dostála, Anny Zemanovej, Petra Osuského a Vladimíry Marcinkovej na vydanie ústavného zákona, ktorým sa mení ústavný zákon č. 397/2004 Z. z. o spolupráci Národnej rady a vlády v záležitostiach Európskej únie (tlač 874). Pán poslanec Dostál už zaujal miesto určené pre navrhovateľov, takisto aj spravodajca z ústavnoprávneho výboru pán poslanec Šeliga. Do rozpravy sa prihlásil pán poslanec Ondrej Dostál, ktorému teraz odovzdávam slovo. (Pokračovanie rokovania o návrhu poslancov Národnej rady Slovenskej republiky Ondreja Dostála, Anny Zemanovej, Petra Osuského a Vladimíry Marcinkovej na vydanie ústavného zákona, ktorým sa mení ústavný zákon č. 397/2004 Z. z. o spolupráci Národnej rady Slovenskej republiky a vlády Slovenskej republiky v záležitostiach Európskej únie , tlač 874.)
Frešo, Pavol, poslanec NR SR (2015-05-19):
Ďakujem vám veľmi pekne. Miro, ja mám len jednu takú krátku poznámku. Vôbec nie je excelentná konštrukcia o človeku systému a je od človeka, ktorý spolu tento systém pomáhal tvoriť vo svojej histórii, to znamená, však ty si bol aj za prvej vlády Mikuláša Dzurindu štátnym tajomníkom. Neviem proste, prečo vtedy si neprotestoval voči systému. A mne sa strašne nepáči to, že keď ste mali raz človeka – a to je to, čo zasa považujem za, poviem otvorene, za nelojálne voči robote ľudí –, keď ste raz mali človeka, pre ktorého bolo, bol dosť dobrý na to, aby bol pre vás šéf tajnej služby. Bol ináč poslancom, ktorý podporoval všetky tvoje návrhy počas vlády Mikuláša Dzurindu, v tej, v ktorej si bol štátnym tajomníkom. Bol človek, ktorý proste normálne lojálne fungoval, zrazu je to človek systému, ktorý nie je schopný urobiť zmenu, a ty tú zmenu nám prinášaš. O tom v skutočnosti, samozrejme, že rozhodnú voliči. A rozhodnú o tom voliči len a len vo voľbách. Je nebudem kritizovať, či si zmenil stranícke tričko alebo proste či to bolo za Gorily a tak ďalej a tak ďalej, či si o tom vedel. Ale to, čo si myslím, že nesedí, hej, lebo to je čistý politický boj, nič odborné na tom nie je, je to, keď druhých ľudí nálepkuješ, že to je človek systému, ktorý nedonesie žiadnu zmenu. To považujem za čistý politický boj, nič proste odborné v tom nie je. A ešte k tomu, že či inde sú audítori a proste u nás tuná iba okolo je takýto zvyk. No tak Francúzsko nie je okolo, ja som to popísal. A ešte o tých audítoroch, kľudne sa pobavme o tých krajinách, kde to je sporné, hej. Napríklad Slovinsko alebo Rakúsko. Aj tam je politická skúsenosť, nie sú to čistí audítori. Alebo napríklad Taliansko. Treba si to zobrať normálne a poctivo. Je to vec, ktorá je všade vnímaná nadstranícky, a podľa toho sa aj... tie krajiny jednotlivé robia. Ale nemáš žiadnu krajinu, a to je práve to podstatné, kde je prokurátor na takomto mieste, žiadnu krajinu v tých západných krajinách. A to dôvod, pre ktorý navrhnem Karola Mitríka.
Martvoň, Anton, poslanec NR SR (2015-11-20):
Ďakujem pekne. Ja iba za predkladateľov, keďže ide o pozmeňujúci návrh, ktorý podporí vzájomnú výmenu údajov o stave kilometrov v rámci Európskej únie a pomôže vylepšiť tento návrh zákona, tak za predkladateľov plne súhlasíme a podporujeme návrh, pozmeňujúci návrh poslanca Andreja Kolesíka a myslíme si, že vylepší ten náš návrh až na teda aktuálnosť v rámci Európskej únie ako takej.
Glváč, Martin, podpredseda NR SR (2017-11-29):
Vážené panie poslankyne, páni poslanci, ďalším bodom programu je druhé čítanie o vládnom návrhu zákona, ktorým sa mení a dopĺňa zákon č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona má parlamentnú tlač 706, spoločná správa výborov má tlač 706a. Prosím ministra zdravotníctva Slovenskej republiky Tomáša Druckera, aby vládny návrh zákona uviedol. Nech sa páči, pán minister.
Bugár, Béla, podpredseda NR SR (2011-10-19):
Ďakujem. Otváram rozpravu a pýtam sa, či sa hlási niekto ústne do rozpravy. Konštatujem, že do rozpravy sa nehlási nikto. Vyhlasujem rozpravu za skončenú. Prerušujem rokovanie o tomto bode programu. Pristúpime teraz k ďalšiemu druhému čítaniu, a to o vládnom návrhu zákona, ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov (tlač 476). Pán podpredseda vlády, nech sa páči, môžete odôvodniť vládny návrh zákona.
Valocký, Jozef, poslanec NR SR (2014-05-28):
Tým sme vyčerpali hlasovanie o všetkých pozmeňujúcich návrhoch z rozpravy. Pán predseda, mám splnomocnenie gestorského výboru navrhnúť postúpenie prerokovania návrhu zákona do tretieho čítania ihneď.
Grendel, Gábor, podpredseda NR SR (2022-09-30):
Dve faktické poznámky na vystúpenie pána poslanca Viskupiča. Ako prvý pán poslanec Martin Čepček.
Laššáková, Jana, podpredsedníčka NR SR (2015-04-16):
Na vystúpenie pána poslanca s faktickými poznámkami šiesti páni poslanci. Končím možnosť prihlásiť sa s faktickými poznámkami. Piati. Vy máte procedurálny návrh, pán poslanec Abrhan? Lebo je tam péčko stlačené. Či faktickú? Procedurálny? Procedurálny? Tak najprv ideme na faktické. Nech sa páči, pán poslanec Osuský.
Krajniak, Milan, poslanec NR SR (2016-12-01):
Vážený pán kolega Klus, povedali ste už včera v rozprave dve veci, ku ktorým by som sa chcel vyjadriť. Prvá bola, že je hanbou pre Slovensko, že sa na eurovoľbách zúčastnilo iba niekoľko percent slovenských občanov. Myslím si, že sa v tomto veľmi mýlite. Je to hanbou pre Európsku úniu, že nedokázala absolútne žiadnym spôsobom presvedčiť slovenských občanov, že má nejakú relevanciu. A je to aj dôkazom toho, že naši ľudia nie sú hlúpi a veľmi dobre si uvedomujú, že Slovensko má v Európskom parlamente 1 % poslancov. To znamená, reálne v Europarlamente Slovensko nevie ovplyvniť nič. A práve preto je strašne dôležité, aby sme neposúvali ďalšie a ďalšie kompetencie do Bruselu, ale aby sme si zachovávali slobodu rozhodovania v čo najširšom okruhu otázok. Práve preto my nepodporujeme a zásadne odmietame to, čo navrhuje pán premiér, aby Slovensko bolo v tom najužšom jadre európskej integrácie a čo sa bude integrovať, pri tom Slovensko musí byť. Naopak, myslím si, že toto by bola pre Slovensko najhoršia stratégia, lebo by to znamenalo, že nebudeme postupne už vedieť ovplyvniť v Európskej únii takmer nič, ak sa budeme vzdávať svojho práva veta, nebudeme môcť slobodne rozhodovať o svojom osude. Mýlite sa aj v druhej otázke, povedali ste, že tento ústavný zákon umožní šetriť peniaze daňových poplatníkov, pretože sa voľby do krajov a obcí a miest budú konať v jeden deň. Je to práve naopak a v rozprave vystúpim a vysvetlím vám prečo. Tento zákon v skutočnosti požaduje viac finančných prostriedkov, ako sme to mali doteraz.
Sulík, Richard, predseda NR SR (2011-02-02):
Panie poslankyne, páni poslanci, poprosím vás, keby ste sa mohli usadiť. Pokračujeme po prestávke mimoriadnou schôdzou, trinástou, Národnej rady. Panie poslankyne, páni poslanci, 13. schôdza bola zvolaná podľa čl. 83 ods. 2 ústavy a § 17 ods. 2 zákona o rokovacom poriadku na žiadosť skupiny 46 poslancov Národnej rady. Poslanci v žiadosti navrhujú na tejto schôdzi prerokovať návrh skupiny poslancov Národnej rady Slovenskej republiky na prijatie uznesenia Národnej rady Slovenskej republiky k voľbe kandidáta na vymenovanie za generálneho prokurátora Slovenskej republiky (tlač 240). Uvedený návrh bol pridelený na prerokovanie Ústavnoprávnemu výboru Národnej rady. Teraz dávam hlasovať o návrhu programu 13. schôdze. Prosím, prezentujme sa a hlasujme. (Hlasovanie.) Prítomných 146 poslancov, hlasovalo 67 za, 58 proti, 17 sa zdržalo, 4 nehlasovali. (Výkriky v sále.) Dobre, dobre, dobre. Konštatujem, že sme program 13. schôdze Národnej rady neschválili. (Potlesk.) Tým, že sme neschválili program, vyhlasujem 13. schôdzu za skončenú. (Potlesk. Príchod poslancov s transparentmi. Ruch v sále.) Igor, dobre, tak... Igor, priznaj sa, že ty si pomáhal s transparentmi, čo? Pekné sú, že? Panie poslankyne, páni poslanci, mám takýto návrh, dáme teraz prestávku do desiatej hodiny, aby naši ctení kolegovia z opozície sa mohli vydovádzať s tými transparentmi peknými... (Ruch v sále.) ... A... (Potlesk.) No dobre, aby teda... (Pískanie v sále.) Dobre. Takže dáme opozícii prestávku, aby mohli teda demokraticky tu postupovať. Pokračujeme 12. schôdzou o 10. hodine ďalej. A nech sa páči, máte teda priestor demokraticky sa... (Rokovanie 13. schôdze NR SR sa skončilo o 9.31 hodine.)
Glváč, Martin, podpredseda NR SR (2018-09-20):
Môžme potom o tom hlasovať spoločne, hej? Na konci, hej? V hlasovaní.
Glváč, Martin, podpredseda NR SR (2017-12-06):
Pán poslanec Vašečka.
Paška, Pavol, predseda NR SR (2013-09-18):
Pán poslanec Simon do rozpravy, nie je prítomný, stráca poradie. Pán poslanec Kaník.
Svrček, Miloš, poslanec NR SR (2023-02-10):
Ďakujem, pán podpredseda. Ďakujem, pán predseda výboru, za vystúpenie. Áno, je tam veľmi veľa otázok, ktoré sú na diskusiu. Návrh OĽANO zvýšiť účasť v parlamentných voľbách, ktorá sa bežne pohybuje okolo 60 %, tak je to, samozrejme, aj na tú dlhšiu odbornú diskusiu. Tá 10-percentná zľava zo správnych poplatkov podľa mňa nie je pre ľudí až takým ťahúňom, ktorý by z nevoliča urobil toho voliča. Je tiež otázne, ako často ľudia z chudobnejších regiónov alebo z chudobnejších pomerov, ktorí by mohli mať na nejakej forme odmeny najväčší záujem, správne poplatky aj platia. Čiže pýtať sa však dá aj na to, či je správne akokoľvek finančne odmeňovať niekoho za to, aby sa zúčastňoval na jeho práve vyjadrovať názor vo voľbách. Čiže určite je to na tú dlhšiu diskusiu. Možno aj taká výčitka do našich samotných radov, že prečo ministerstvo vnútra s ministerstvom financií po troch rokoch činnosti tejto vlády stále napríklad neprišlo s reformou verejnej správy, o ktorej sa od začiatku rozprávalo a čo sme mali aj stanovené v programovom vyhlásení vlády. Čiže to je trošku aj taká výčitka do našich vlastných radov. Čo sa týka tých viacerých možností, že ako zvýšiť tú volebnú účasť, tak sám si spomínal, že sú aj krajiny, v ktorých to funguje. Ja viem napríklad o Spojených štátoch amerických, napríklad v Kalifornii a v Aljaške môžu účastníci volieb zorganizovať lotériu, ale nerobia ju, pretože jednoducho nepriniesla ten efekt. Napríklad v nórskych regionálnych voľbách v roku 1995 skúšali aj lotériu, v ktorej núkali jednému víťazovi cestovný poukaz v hodnote 1 600 amerických dolárov a účasť vtedy stúpla napríklad o tých 10 %. O 10 % však klesla účasť v bulharských voľbách a pritom tam núkali auto. Čiže hovorím, že je to o tých pomeroch, ako sú nastavené v tom danom štáte... (Prerušenie vystúpenia časomerom.)
B. Bugár, podpredseda NR SR: (2006-02-02):
Pán predseda branno-bezpečnostného výboru, nech sa páči, máte slovo.
Dubéci, Martin, poslanec NR SR (2023-11-23):
134. Ďakujem za slovo, pán predsedajúci. Pán predseda, jedna otázka, teda ja nie som právnik, tak mi to vysvetlite, že citujete z tých esemesiek, a teraz necháme ich bokom, môžme si o nich myslieť, čo chceme, hej, proste je to nejaký text, a tí ľudia povedali, napísali nejaké veci. Ja jednej veci nerozumiem, že ako to súvisí s ich právami, ktoré oni majú k úplne nesúvisiacej veci. Snáď ja môžem napísať akúkoľvek esemesku hocikomu, akúkoľvek nevkusnú esemesku môžem napísať, akékoľvek hrozné vtipy a snáď neprichádzam o ústavnú ochranu v tejto krajine za to. Neprichádzam o ochranu zo zákona, o ochrane oznamovateľa korupcie, neprichádzam o ochranu na základe Trestného poriadku. Však snáď všetky tie práva mám a ja nerozumiem, prečo venujeme proste čítaniu esemesiek toľko času, ktoré chápem, lebo je to proste politicky zaujímavé, pani Kolíková sa veľmi dobre opýtala, bol by to pekný príbeh zistiť, ako sme k nim tu všetci dostali, že áno, ale jednoducho ako pre pána, to súvisí s vecou, ktorú tu preberáme, s právnym stavom a s nejakými právnymi krokmi, ktoré my v tom odôvodnení, na ktoré sa kolega pýta, jednoducho veľmi jasne, čistým právnickým jazykom argumentujeme. Tak ostaňme, prosím, pri tomto. Ďakujem pekne. (Potlesk.)
Zmajkovičová, Renáta, podpredsedníčka NR SR (2014-09-16):
Ďakujem. Konštatujem, že Národná rada navrhuje Súdnej rade na členov disciplinárnych senátov kandidátov Branislava Cepeka, Mareka Ďurana, Antóniu Kandravú, Marcelu Kosovú, Štefana Kridlu, Martina Píryho, Miriam Srogončíkovú, Ľuboslavu Vankovú a Danicu Veselovskú. A teraz poprosím oznámiť výsledky tajného hlasovania o návrhu na voľbu kandidátov na členov a náhradníkov disciplinárnych komisií . Nech sa páči.
Jasaň, Viliam, poslanec NR SR (2013-09-13):
Ďakujem pekne, pán predseda. Pán predseda, kolegyne, kolegovia, v rozprave vystúpili pani Jurinová, pán Mihál, pán Brocka. Najprv budeme hlasovať o procedurálnom návrhu kolegu poslanca Brocku nepokračovať v rokovaní o návrhu zákona. Dajte, prosím, o tomto návrhu hlasovať.
Číž, Miroslav, podpredseda NR SR (2015-09-23):
Ďakujem pekne, pán minister, za uvedenie aj tohto vládneho návrhu zákona. Slovo má opäť pani poslankyňa Grečková ako poslankyňa, ktorú navrhol za spravodajcu navrhnutý gestorský výbor. Má slovo.
Paška, Pavol, predseda NR SR (2013-02-06):
Ďakujem pekne. Pán poslanec Kuffa bol posledný prihlásený. Ešte prepáčte, vaša reakcia, pán poslanec.
Baránik, Alojz, poslanec NR SR (2017-11-30):
Ďakujem. Tak v rýchlosti budem reagovať na kolegov. Kolega Antal, pokiaľ ide o ten Ústavný súd, nemáte pravdu. Ústavný súd judikoval, že imunita štátu je protiústavná. To, že následne sa prijal ďalší zákon, tiež protiústavný a že ešte zatiaľ nebol napadnutý, to na tom nič nemení. Zaujímavá pripomienka, ani kolega Antal, ani kolega Pčolinský neriešili to, že kde je tá zodpovednosť, ktorá, alebo jej absencia, ktorá vedie k tomu, že sú majetky obcí exekvované. O tom mlčíte. A to je to, o čom kolega Antal hovoril, že ja nemám skúsenosti so samosprávou. No, on má, a práve preto chce túto exekúciu, exekučnú imunitu. V tom je ten problém. Ďakujem, Anka Zemanová, že si pripomenula to, čo ja som nepovedal. Existujú trestné paragrafy na to, čo sa deje také, v dôsledku čoho vy požadujete exekučnú imunitu. Povedzte mi, koľkí ľudia boli stíhaní? Nula, nič. Neboli, nielenže neboli odsúdení, ale neboli ani stíhaní. Čiže tam by bolo treba začať. Ale nie, to vám nevadí. A kolega Viskupič, veľmi presne. A ešte by som len povedal, že samozrejme, s tou SIEŤ-ou je to tak, že v podstate sa nič nezmenilo, akurát z nej sa zobral ten špagát.
Kollár, Boris, predseda NR SR (2020-07-09):
Prosím, prezentujme sa a hlasujme. (Hlasovanie.) Prítomných 143 poslancov, za 133, proti žiadny, zdržalo sa 9, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní.
Kuffa, Filip, poslanec NR SR (2021-11-04):
Ďakujem za slovo, pán predsedajúci. Pán kolega Fecko, zase sme sa vlastne touto rozpravou dostali k tomu, že ďalší člen vládnej koalície potvrdil to, že sa to dotýka nielen štátnych organizácií alebo štátnych pozemkov. Dobre ste to uviedli aj rozobrali, tých podielov aj tých neznámych vlastníkov. A to predsa nie je štát, hej? Sa nemôžme tváriť, že to je, a vidíte, na jednej strane tuná predkladateľ bude tvrdiť, hej, čítajte s porozumením, sú to len štátne a tak ďalej a vidíme, že aj teraz cez tie pozmeňujúce návrhy, aj tak sa to dotýka aj tých neštátnych subjektov.
A. Belousovová, podpredsedníčka NR SR: (2009-04-29):
Slovo má pani poslankyňa Gibalová.
Kvorka, Ján, poslanec NR SR (2018-02-01):
Teraz budeme hlasovať o bodoch zo spoločnej správy, ktoré boli vyňaté na osobitné hlasovanie. Dajte, prosím, hlasovať o bode 15 spoločnej správy, ktorý požiadala vyňať na osobitné hlasovanie pani poslankyňa Zemanová, s odporúčaním gestorského výboru schváliť.
Zemanová, Anna, poslankyňa NR SR (2020-07-23):
... vaša kritika je veľmi slabá, svedčí o tom, že táto vláda si robí dobre svoju prácu, a to je to, čo zaujíma občanov našej krajiny. Pán poslanec Blanár, nuž premiér Matovič je líder víťazného, víťazného hnutia a ako líder má byť predsedom vlády, pretože nie je takým lídrom, ako bol predseda Fico, ktorý z úplne iných dôvodov, mafiánskych dôvodov a ako dôsledok jednej ozaj tragickej situácie na Slovensku, kedy zomreli dvaja nevinní ľudia, odstúpil zo svojej pozície. Prosím, tieto veci neporovnávajte a my stojíme za lídrom hnutia OĽANO ako víťazným, ktorý, ktorému patrí premiérska stolička.
Hlina, Alojz, poslanec NR SR (2015-09-24):
Ďakujem veľmi pekne. Viete čo, v zásade áno, ale nechcem zdržiavať. Čiže ja to predložím písomne. To stačí aj v takej forme, takže.
Sopko, Miroslav, poslanec NR SR (2019-06-26):
Ďakujem za slovo, pán predsedajúci. Ďakujem pánovi poslancovi Žarnayovi za to, že vystúpil a podporil tento návrh zákona. Čo sa týka toho konkrétneho tretieho funkčného obdobia, vychádza úplne, úprimne to priznávam, z požiadavky, ktorý predložila Slovenská komora učiteľov v čase pripomienkovania Učiaceho sa Slovenska, kde sa tento dokument veľmi dlho pripomienkoval. Mnohé podstatné veci sa tam dostali, toto bola jedna z nich. Je to vec, ktorou, môžeme o tom diskutovať, ale ja si myslím, že to tretie funkčné obdobie môže slúžiť aj k tomu, aby, čo som možno až tak nezdôraznil pri svojom vystúpení, bol ešte ten čas na prípravu človeka, ktorý by to potom prebral, prípadne na to, aby sa vytvorili podmienky pre veci, ktoré chce ten daný človek dokončiť. Pretože mnohé veci, mnohé projekty sú z určitého dlhšieho časového hľadiska a aj veci, ktoré sa plánujú, a ľudia, ktorí majú víziu, si určité veci svoje programujú a pripravujú na dlhší čas. To znamená, vychádzal som aj z tejto skúsenosti, keď dochádzalo k príprave tohto návrhu zákona. A čo sa týka samotných problémov okolo vyhorenia a tak ďalej, to súhlasím, len stále hovorím, že moja ambícia, prečo som prišiel s týmto návrhom, je práve v tom rozhýbaní sa tých ľudí, ktorí jednoducho sú prístupní veľmi dôležitým momentom, ktorým hýbu celú komunitu vo svojom okolí. Aby to nebolo práve len o tom, že dáme si tam toho, koho poznáme, ale aby sme vedeli, umožnili ľuďom prichádzať aj zvonka, pretože keď príde niekto zvonka, môže práve ten systém zmeniť v pozitívnom duchu.
V. Veteška, podpredseda NR SR: (2004-09-09):
Otváram rozpravu. Písomne nemám žiadne prihlášky. Kto sa ústne hlási, prosím? Nikto sa nehlási. Končím možnosť podania ďalších prihlášok. Vyhlasujem rozpravu za skončenú a prerušujem rokovanie o tomto bode programu. Budeme pokračovať druhým čítaním o vládnom návrhu zákona, ktorým sa mení a dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov a o zmene a doplnení zákona č. 154/2001 Z. z. o prokurátoroch a právnych čakateľoch prokuratúry v znení neskorších predpisov . Vládny návrh zákona ste dostali pred prvým čítaním ako tlač 718. Spoločnú správu máte ako tlač 718a. Teraz prosím podpredsedu vlády a ministra spravodlivosti pána Lipšica, aby vládny návrh zákona uviedol. Nech sa páči.
P. Hrušovský, predseda NR SR: (2004-04-29):
(Hlasovanie.) 102 prítomných, 82 za, 10 proti, 9 sa zdržalo, 1 nehlasoval. Návrh sme schválili. Národná rada Slovenskej republiky súhlasí, aby sme návrh na zmenu a doplnenie zákona č. 458/2003 prerokovali v skrátenom legislatívnom konaní. Pristúpime k ďalšiemu bodu programu, ktorým je vládny návrh zákona, ktorým sa mení a dopĺňa zákon č. 458/2003 Z. z. o zriadení Špeciálneho súdu a Úradu špeciálnej prokuratúry a o zmene a doplnení niektorých zákonov a ktorým sa menia a dopĺňajú niektoré zákony (tlač 635), ktorý budeme prerokúvať v prvom čítaní. Prosím pána ministra spravodlivosti, aby návrh vlády uviedol a odôvodnil. Pán minister, máte slovo.
J. Chrbet, poslanec: (2008-06-19):
Ďalej, aby za gestorský výbor určila hlasovaním Výbor Národnej rady Slovenskej republiky pre hospodársku politiku a že určené výbory návrh zákona prerokujú v druhom čítaní vo výboroch do 4. septembra 2008 a v gestorskom výbore do 5. septembra 2008.
Glváč, Martin, podpredseda NR SR (2018-05-11):
Ďakujem. Prerušujem rokovanie o tomto bode programu. Teraz malo nasledovať druhé čítanie o vládnom návrhu zákona, ktorým sa mení a dopĺňa zákon č. 362/2011 Z. z. o liekoch (tlač 858). Vzhľadom na to, že gestorský výbor prerušil rokovanie o tomto bode programu a požiadal o jeho prerokovanie po ukončení rokovania gestorského výboru, prerokujeme tento bod budúci týždeň v stredu 16. mája o 14.00 hodine. Pravdepodobne budeme musieť počkať pána ministra, vyhlasujem trojminútovú prestávku. (Trojminútová prestávka.) (Po prestávke.)
Valocký, Jozef, poslanec NR SR (2016-09-08):
Vážený pán predseda, dajte hlasovať o tom, že Národná rada sa v súlade s rokovacím poriadkom uzniesla prerokovať predložený návrh zákona v druhom čítaní. Ďakujem.
Laššáková, Jana, podpredsedníčka NR SR (2012-08-01):
Pán poslanec Mihál, nech sa páči.
Hrnčiar, Andrej, podpredseda NR SR (2017-12-06):
Pán poslanec Beblavý nie je v rokovacej sále. Pán poslanec Dostál.
P. Paška, predseda NR SR: (2006-10-17):
S faktickou poznámkou na vaše vystúpenie sa hlási pán poslanec Miššík. Končím možnosť prihlásiť sa s faktickou poznámkou. Nech sa páči, pán poslanec Miššík.
Nicholsonová, Lucia, poslankyňa NR SR (2012-05-09):
Ďakujem veľmi pekne. Takže hovorila som o legislatívnom zámere k sociálne vylúčeným spoločenstvám, lebo vám toto určite nič nehovorí, na základe toho bola prijatá rómska stratégia, čo vám asi tiež nič nehovorí. Ja som sa obracala na pána Polláka, ktorému to určite niečo hovorí. Takže pripravili sme napríklad reformný zákon o pomoci v hmotnej núdzi, pripravili sme niekoľko a spustili sme niekoľko národných projektov financovaných z Európskeho sociálneho fondu, napravili sme to, čo ste vy pokazili pri terénnej sociálnej práci, to je odpoveď na pani Tomanovú, že či zamestnávame alebo nezamestnávame Rómov ako sociálnych pracovníkov. My sme znížili kritériá, takže dnes sme schopní ich zamestnávať. Urobili sme kvantum iných vecí, robili sme strašne veľa v teréne s primátormi a starostami, môžete si kľudne prejsť Slovensko, aby ste vedeli, že za nami zostal kus práce. Mne je strašne ľúto, že nie viacej, samozrejme, ale naozaj sme mali len osemnásť mesiacov, nie štyri roky. Ďakujem.
P. Paška, predseda NR SR: (2008-06-17):
(Hlasovanie.) 139 prítomných, 18 za, 67 proti, 53 sa zdržalo, 1 nehlasoval. Konštatujem, že Národná rada neschválila po opätovnom prerokovaní zákon vrátený pánom prezidentom. Ešte vás chcem poprosiť, dámy a páni, aby sme hlasovali o bode programu, ktorým sú písomné odpovede členov vlády Slovenskej republiky na interpelácie poslancov Národnej rady Slovenskej republiky písomne podané predsedovi Národnej rady Slovenskej republiky do 11. apríla 2008 (tlač 592), o ktorých sme rokovali na 21. schôdzi, ale o tomto bode sme vzhľadom na ukončenie schôdze nehlasovali. Najprv však budeme hlasovať o tom, že Národná rada berie na vedomie vyjadrenie poslankýň Moniky Gibalovej a Tatiany Rosovej, že písomné odpovede členov vlády na ich interpelácie č. 23, 24 a 36 považujú za neuspokojivé. (Hlasovanie.) 137 prítomných, 61 za, 49 proti, 25 sa zdržalo, 2 nehlasovali. Tento návrh sme neschválili. A teraz budeme hlasovať o tom, že Národná rada berie na vedomie písomné odpovede členov vlády na interpelácie poslancov písomne podané predsedovi do 11. apríla 2008. Hlasujeme o tom, že berieme na vedomie odpovede členov vlády. (Hlasovanie.) 140 prítomných, 78 bolo za, 31 proti, 27 sa zdržalo, 4 nehlasovali. Konštatujem, že sme schválili navrhované uznesenie. Dámy a páni, odhlasovali sme všetky prerokované body a budeme pokračovať po prestávke o 17.30 hodine v rokovaní o prerušenom bode programu 24. schôdze. (Prerušenie rokovania o 17.23 hodine.) (Pokračovanie rokovania o 17.30 hodine.)
Hrnčiar, Andrej, podpredseda NR SR (2017-05-18):
Pán poslanec Heger.
K. Tóthová, poslankyňa: (2007-09-11):
Ja by som však chcela uviesť, že treba brať na zreteľ aj záujem občanov a záujem zdravého rozumu. Napríklad za minulé volebné obdobie som dvakrát dala legislatívny návrh na obnovenie niektorých súdov. Konkrétne najviac som argumentovala Malackami, ktoré vlastne sú absolútne podmienkami vybudované a z Bratislavy cestujú na niektoré pojednávania do Malaciek a z Malaciek v dedičských veciach, pardon, v niektorých veciach do Bratislavy. Neberie sa tu aj otázka advokátov, zvýšenie finančné advokátov, zvýšenie finančné na dopravu a podobne. Takže ja si myslím, že treba tu brať aj druhú stránku, a to je prístup občana k spravodlivosti tak, aby nebol zaťažený. A to, že sú menšie súdy a že budú prejednávať viac vecí, ako je celoštátny priemer, nuž možno práve naopak, tuto sa urýchlia konania, a to, čo platíme v Štrasburgu, myslím, že oveľa viac za prieťahy ako to, čo dáme na obnovenie menších súdov. V minulosti fungovali, bolo to dobré, tak ja si myslím, je načo... (Prerušenie vystúpenia časomierou.)
Gaborčáková, Soňa, poslankyňa NR SR (2018-12-07):
Ďakujem za pripomienky. No, treba tlačiť aj zo strany ministerstva na kraje, a teda na služby krízovej intervencie, nízkoprahové služby a tak ďalej. To znamená, že musíme to mať všetko pod kontrolou, ak sa nám niečo nepáči a vidíme, že niekto iný zlyháva, je potrebné vlastne s tými ľuďmi jednať. Určite je dôležité, že ak máme nejaký zákon o hmotnej núdzi, musíme si povedať, že to jedno teplé jedlo denne by tí ľudia mali dostať do žalúdka. A toto v podstate tu ako vôbec neriešime. Starí sú chorí, deti, no, to sa nám podarilo vyriešiť, ale tá mama alebo ten otec, ktorý ostane sám s deťmi, to je jedna katastrofa. Čiže naozaj je potrebné pozerať na tých núdznych. A ja si dovolím vlastne možno tak na záver tejto schôdze, pán minister, vám venovať Mikuláša, lebo Mikuláš je svätec, ktorý pomohol vlastne dievčatám a dal im peniaze na to, aby sa mohli vydať, lebo ináč by boli vlastne prostitútkami. Takže naozaj vaše ministerstvo je to, ktoré môže dať nádej, ako dal svätý Mikuláš nádej tým ľuďom, že teda neskončili v kaluži a v blate. Mikuláša, ktorého vám dám, je symbolický preto, aby ste sa starali o núdznych, chorých a starých ľudí. Ďakujem. (Rečníčka išla odovzdať ministrovi Mikuláša.)
Chren, Martin, poslanec NR SR (2013-02-13):
Ďakujem veľmi pekne. Vážený pán predseda, ctené kolegyne, ctení kolegovia, 19. januára 2013 vstúpila do platnosti smernica Európskej únie č. 2006/126 ES o vodičských preukazoch, tzv. tretia smernica o vodičských preukazoch. A tá mala za cieľ harmonizovať podmienky a predpisy, za ktorých sú vodičské preukazy vydávané v jednotlivých členských krajinách Európskej únie. V pôsobnosti jednotlivých členských štátov, a teda aj Slovenska, však zostala možnosť stanovovania vekových limitov, ako aj možnosť prípadného priradenia menších podskupín k skupine vodičského oprávnenia B. Takto je napríklad na Slovenku dnes aktuálne automaticky priradená skupina AM, to sú dvojkolesové alebo trojkolesové motorové vozidlá s najvyššou konštrukčnou rýchlosťou 25 až 45 km za hodinu so zdvihovým objemom valcov a nepresahujúcim 50 cm3 k skupine B, čo sú klasické osobné autá alebo malé úžitkové vozidlá. Inými slovami, každý, kto na Slovenku zloží skúšky a získa vodičské oprávnenie skupiny B, zároveň získa aj oprávnenie... (Ruch v sále. Prerušenie vystúpenia predsedajúcim.)
M. Číž, podpredseda NR SR: (2008-05-14):
Chcete reagovať, pán poslanec Halecký? Nie. Ďakujem pekne. Takže teraz ako posledný vystúpi v rozprave pán poslanec Kahanec. Má slovo.
Pročko, Jozef, poslanec NR SR (2021-06-24):
Pán Valášek, keď som vás počúval, tak používate presne tú istú rétoriku, čo SMEROHLAS, rozprávate tu o tom (povedané zo smiechom), že bude strach, že ľudia budú báť. Ja som hlboko presvedčený, tak ako vedľa vás sediaci Kollár, vy chcete čím skôr, aby boli voľby, samozrejme, čím skôr, aj celá tá vaša nová strana, do ktorej ste išiel, nemá problém ísť a spolupracovať so SMEROHLASOM a Kollár detto (povedané so smiechom), samozrejme. A robíte presne to isté, čo robí celá opozícia, šírite tu dezinformácie a klamstvá. Tento zákon má práve odstrániť tých 12 rokov, 12 rokov zabetónovania si svojich ľudí, presne to tu bolo dnes povedané. Dávali si svoje milenky, dávali si svojich bratrancov, svoje sesternice bez akéhokoľvek, akéhokoľvek odborného, odbornej vedomosti. A toto chceme odstrániť, žiaden poctivý, ale poctivý verejný úradník sa nemá čoho báť. Ale už teraz chodia bývalí prednostovia okresných úradov, predsedovia SMER-u okresní a strašia úradníkov, čo robia smeráci, smerohlasáci, akú vytvárajú medzi tými úradníkmi hrôzu, že tu bude, čo vás tu čaká. Toto sú vaše metódy. A toto, pán Valášek, ste použili aj vy dnes. Nikto, žiaden poctivý úradník sa nemá čoho báť. Poctiví ľudia, čo pôjdu do úradov, tam nepôjdu kradnúť, poctiví ľudia tam pôjdu verejne spravovať majetok. Ale tí, ktorí sú zlodeji a ktorí sa tam budú chcieť ísť obohatiť, no tak tí nech sa boja. Tento zákon vôbec nie je o tom, že my ideme trestať úradníkov a vyhodiť úradníkov. Čestní a spravodliví úradníci sa nemajú čoho báť.
Laurenčík, Milan, podpredseda NR SR (2020-05-14):
Pán podpredseda, máte ďalších päť minút. Nech sa páči.
Paška, Pavol, predseda NR SR (2013-05-14):
Hlasujeme. (Hlasovanie.) 143 prítomných, 62 za, 76 proti, 5 sa zdržalo. Návrh sme neschválili.
Grendel, Gábor, podpredseda NR SR (2021-06-16):
Pán poslanec Marian Kotleba.
B. Bugár, podpredseda NR SR: (2004-09-22):
(Hlasovanie.) Prítomných 145 poslancov, za návrh 51, proti 26, zdržalo sa 66 poslancov, nehlasovali 2. Konštatujem, že bod 169 sme neschválili. Nech sa páči, pani poslankyňa. M. Majdová, poslankyňa: Teraz vás prosím, pán predsedajúci, aby ste dali hlasovať o bodoch 1, 4, 5, 8, 9, 12 až 14, 16, 19, 27, 29, 32, 33, 35, 37, 38, 40, 42, 45, 54, 59, 62, 64, 66 až 68, 79, 82, 84, 89 až 94, 96, 97, 99, 101, 104, 107, 108, 110, 113, 116 až 119, 122, 123, 126 až 130, 132 až 134, 137, 141, 144, 149, 151, 155, 156, 159, 161, 165, ďalej o bodoch 168, 172, 183, 185, 187, 190, 194, 199, 200, 205, 221 až 223, 228, 228 až 232 a bode 236 s odporučením gestorského výboru neschváliť ich.
P. Pavlis, poslanec: (2007-10-24):
Ide len o legislatívnotechnickú úpravu použitia jednotného čísla. V § 16 ods. 1 sa slová „členských štátov“ nahrádzajú slovami „členského štátu okrem Slovenskej republiky“ a slová „iných zmluvných štátov“ sa nahrádzajú slovami „iného zmluvného štátu“. Tak ako som spomenul, ide len o legislatívnotechnickú úpravu. Ďakujem.
Hrušovský, Pavol, podpredseda NR SR (2011-03-29):
Hlasujeme, páni poslanci, o návrhu uznesenia, ktorým vyslovujeme súhlas s medzinárodnou zmluvou medzi Slovenskou republikou a Kanadou, ktorý prerokovávame ako, pardon, Macedónskou, ktorý prerokovávame ako tlač 258. (Hlasovanie.) 148 prítomných, 147 za, 1 sa zdržal. Národná rada so zmluvou vyslovila súhlas. Teraz vás poprosím, pani poslankyňa, aby sme predložili návrh na vyslovenie súhlasu Národnej rady Slovenskej republiky so Zmluvou medzi Slovenskou republikou a Tureckou republikou o podpore a vzájomnej ochrane investícií , ktorý prerokovávame ako tlač 259.
Sulík, Richard, predseda NR SR (2011-10-11):
Ďakujem. S faktickými poznámkami sa prihlásili dvaja poslanci. Uzatváram možnosť. Pán poslanec Chren.
P. Csáky, podpredseda vlády SR: (2003-10-23):
Pán poslanec, odľahčený tón, ktorým som reagoval pred chvíľou, vôbec neberte tak, že vláda alebo ja k tejto téme „údajnej“ sterilizácie rómskych žien na Slovensku pristupujeme nevhodným spôsobom. Chcem vás informovať o tom, že vláda prijme na budúci týždeň v stredu komplexný dokument o tejto problematike vrátane vyhlásenia vlády. Vo vyhlásení napíšeme všetko, alebo už stoja všetky tie informácie, ktoré o tejto problematike máme. Pán poslanec, ak vás smiem poprosiť o jednu vec, nie je vhodné citovať z tej publikácie, pretože tú publikáciu považujem za neserióznu a nekompetentnú. Tá publikácia hovorí predovšetkým o tom, že na Slovensku sa masovým spôsobom porušujú ľudské práva a zákony a masovým zákonom viac ako v 140 prípadoch nastali nezákonné sterilizácie. Nie je to pravda. Všetky ústavné orgány Slovenskej republiky konali vrátane polície, vrátane ministerstva vnútra, vrátane ministerstva zdravotníctva, pod kontrolou Národnej rady Slovenskej republiky, pod kontrolou generálneho prokurátora, pod kontrolou mimovládnych organizácií. Do tohto celého procesu vstúpili aj zahraničné inštitúcie. Všetky výstupy z týchto procesov dáme k dispozícii aj zahraničiu. A, samozrejme, ak sme tam zistili procesné chyby, na to budeme reagovať, zmeníme niektoré zákony ohľadne zdravotnej starostlivosti a vytvoríme aj lepší, prísnejší režim pre Policajný zbor, aby mohol zakročiť v takýchto prípadoch. Celá správa bude zverejnená v stredu. Teraz čakám na posledné slovo pána generálneho prokurátora. To slovo padne pravdepodobne v pondelok. Ak pán generálny prokurátor bude súhlasiť s tým, že tá správa môže byť zverejnená, a, samozrejme, budem mať takéto stanovisko aj zo strany ministerstva vnútra, tak zverejníme celú správu. My nemáme čo tajiť. Myslím si, že orgány Slovenskej republiky pristupovali k tejto téme veľmi zodpovedným spôsobom. Prebehlo množstvo prešetrení, vyšetrení, rokovaní v tejto oblasti a zodpovedne vám môžem tvrdiť, vážený pán poslanec, že obsah tejto knihy nezodpovedá pravde a nepotvrdila sa hlavne tá myšlienka, tá správa, že sa v Slovenskej republike masovým spôsobom konali také veci, o ktorých hovoria títo autori. Preto chcem ukončiť tento proces na úrovni vlády, aby práve potom nevznikli pochybnosti, preto dáme oficiálne vyhlásenie a stanovisko vlády, ktoré zverejníme a ktoré dostane naša diplomatická služba, takže všade bude presné stanovisko vlády, uznesenie vlády, ktoré kroky sme urobili a ktoré kroky urobíme a ako budeme ďalej postupovať v tejto veci. A dovoľte mi, aby som vás na záver informoval o tom, že som požiadal Radu Európy aj  európskeho ombudsmana pána Gil-Roblesa o stretnutie. Do troch týždňov sa chcem s nimi stretnúť v Štrasburgu a chcem s nimi rokovať osobne o tejto problematike, pretože mne prinajmenšom tak záleží na dobrom mene Slovenskej republiky v tejto oblasti ako vám. Ďakujem pekne.
Danko, Andrej, predseda NR SR (2019-05-16):
Je všeobecný súhlas? Nie. (Súhlasná i nesúhlasná reakcia pléna.) Prosím, prezentujme sa a hlasujeme. (Reakcie z pléna.) Ide o plynulé rokovanie. (Hlasovanie.) Prítomných 118, za 79, proti 22, zdržalo sa 13, nehlasovali 4. Konštatujem, že sme návrh schválili. Vyhlasujem... A ešte procedurálny, pani poslankyňa Remišová. Nech sa páči, pani poslankyňa.
Suchánek, Alan, poslanec NR SR (2017-12-08):
Janko, ďakujem za doplnenie, pretože tomuto som sa nevenoval, ale je to ozaj veľká pravda. Ďakujem.
Paška, Pavol, predseda NR SR (2014-02-12):
Prerušujem rokovanie o tomto bode programu. Vzhľadom na to, že je 11.58, navrhujem, pán poslanec, aby sme pokračovali až po obedňajšej prestávke, vyhlasujem obedňajšiu prestávku. Dámy a páni, chcem vás informovať, vzhľadom na to, že nám ostávajú ostatné body po obede na prerokovanie pána poslanca Hlinu, navrhujem, aby sme po obede podľa priebehu, samozrejme, ak by sme ukončili skôr ako o sedemnástej hodine, na ktorú je plánované hlasovanie, hlasovali po prerokovaní ostatných bodov programu, takže poprosím vás, aby ste informovali aj svojich, svoje kolegyne a kolegov. Samozrejme, po prerokovaní bude dostatočná prestávka tak, aby mohli kolegyne a kolegovia prísť do rokovacej sály. Takže obedňajšia prestávka, budeme pokračovať o štrnástej hodine. 	Ďakujem. (Prerušenie rokovania o 11.58 hodine.) (Pokračovanie rokovania o 14.00 hodine.)
Pellegrini, Peter, predseda NR SR (2015-04-17):
Ďakujem. Pán poslanec Přidal, nech sa páči.
P. Abrhan, poslanec: (2008-06-17):
Vo svojom zdôvodnení to pán prezident jednoznačne uvádza, že pri vydávaní územného rozhodnutia stavebný úrad bude rozhodovať nie podľa jednoznačných rozhodnutí. To hovorí v prvej časti. V druhej časti hovorí, že schválený zákon nerieši situáciu, ako má stavebný úrad pri vydávaní územného rozhodnutia postupovať v prípade, ak pre obec už bol síce schválený územný plán obce, ktorý je záväzný, ale navrhovateľ požiadal o vydanie územného rozhodnutia v čase, keď obec schválený záväzný územný plán ešte nemala a stavebný úrad preto mohol ex lege vydať územné rozhodnutie na základe územnoplánovacích podkladov podľa § 3 a ostatných existujúcich podkladov podľa § 7a, ktoré sú pre navrhovateľa priaznivejšie. Ako je zrejmé z toho, čo som povedal, ak dvaja hovoria a robia to isté, nemusí to byť to isté, ako vidno, opozícia nemá tú moc vrátiť návrh zákona, pán prezident ju má aj ju využil, verím, že poslanci vládnej koalície, keď nevypočuli rovnaké argumenty opozície, že vypočujú aspoň argumenty pána prezidenta a tento návrh zákona neschvália. Ďakujem pekne.
Pellegrini, Peter, predseda NR SR (2015-06-25):
Ďakujem veľmi pekne. Keďže už zostáva len 41 sekúnd, už vám nepoložím druhú otázku, ktorú položila pani poslankyňa Lišková. Ďakujem, pán podpredseda, že ste odpovedali na otázky, ktoré boli adresované predsedovi vlády Slovenskej republiky. Pokračujeme odpoveďami členov vlády na otázky poslancov podľa vyžrebovaného poradia. Prvú otázku položila pani poslankyňa Šípošová, je v sále, adresovala ju podpredsedovi vlády a ministrovi vnútra Slovenskej republiky Robertovi Kaliňákovi. A tá otázka znie: „Vážený pán minister, koľko nelegálnych migrantov bolo v Slovenskej republike v roku 2014 a doteraz v roku 2015? Koľko z nich bolo z krajín Európy a koľko z iných krajín?“ Nech sa páči, poprosím teraz pána ministra Boreca, aby v zastúpení ministra Kaliňáka odpovedal na túto otázku. Nech sa páči, pán minister, máte slovo. Prosím, oznámte mi potom ukončenie vašej odpovede. Nech sa páči.
Jurinová, Erika, podpredsedníčka NR SR (2013-12-16):
Ďakujem pekne, pán poslanec. Rozprava je skončená. A pýtam sa, či sa chce vyjadriť navrhovateľ. Nechce. Prerušujem rokovanie o týchto dvoch bodoch programu. Teraz by malo nasledovať prvé čítanie o návrhu poslanca Ivana Švejnu na vydanie novely zákona č. 34/2002 Z. z. o nadáciách, tlač 805. Vzhľadom na to, že pán poslanec ako navrhovateľ vzal tento návrh späť, pokračujeme ďalším bodom programu, ktorým je prvé čítanie o návrhu poslancov Daniela Lipšica a Daniela Krajcera, ktorí sa v miestnosti však nenachádzajú. To znamená, že strácajú poradie. No vzhľadom k tomu, že asi naozaj viacerí kolegovia neplánovali, že už v tejto večernej hodine budeme pokračovať ďalšími zákonmi, uzatváram dnešné rokovanie 27. schôdze. Stretneme sa zajtra ráno o deviatej. Budeme pokračovať nasledujúcimi bodmi programu. Pekný večer vám prajem. (Prerušenie rokovania o 18.55 hodine.)
Grendel, Gábor, podpredseda NR SR (2021-11-24):
Záverečné slovo ešte pána spravodajcu.
Laššáková, Jana, podpredsedníčka NR SR (2014-09-10):
Ďalej ústne do rozpravy je prihlásený pán poslanec Zajac, ktorého tu nevidím, stráca poradie. Nech sa páči, pán poslanec Muňko. (Reakcie z pléna.) Páni poslanci, vyriešte si to vonku. Nech sa páči.
P. Hrušovský, predseda NR SR: (2004-12-02):
(Hlasovanie.) 140 prítomných, 64 za, 74 sa zdržalo, 2 nehlasovali. Návrh pod písmenom A sme neschválili. Budeme hlasovať o uznesení uvedenom pod písmenom B. Hlasujeme, páni poslanci. (Hlasovanie.) 138 prítomných, 130 za návrh, 7 sa zdržalo, 1 nehlasoval. Návrh pod písmenom B uznesenia pána poslanca Hurbana sme schválili. Ďakujem, pán poslanec. Pristúpime teraz k hlasovaniu o vládnom návrhu zákona, ktorým sa mení a dopĺňa zákon č. 480/2002 Z. z. o azyle a o zmene a doplnení niektorých zákonov v znení neskorších predpisov a o zmene a doplnení niektorých zákonov , ktorý prerokúvame ako tlač 886. Pôvodne bol tento bod programu zaradený ako bod 24. Poprosím pána poslanca Šimka, povereného spravodajcu výboru pre obranu a bezpečnosť, aby návrhy hlasovaní k prerokúvanému zákonu uvádzal. Nech sa páči, pán spoločný spravodajca, máte slovo.
J. Valocký, poslanec: (2009-04-28):
Čo sa týka obvodného lekára, prečo poisťovňa musí podpísať a nemusí obvodný lekár podpísať. Samozrejme vysvetlil to aj pán predseda Novotný, že boli isté argumenty určitej rovnocennosti poisťovní a toho poistenca. Ja by som chcel povedať, že ak ste si všimli, diskutujúci z opozície málokedy, alebo málo povedali pacient, stále sa starajú o lekára, o poisťovňu, ale kde je pacient, tak to im nejako ušlo. Čo sa týka predaja poistného kmeňa. Toto je zásadná otázka. Pýtam sa, pani poslankyňa Sabolová. Súkromná poisťovňa si kúpila kmeň, čiže poistencov, čiže občanov? Občania do súkromnej poisťovne vstupujú každý rok v septembri, keď sa prehlasujú do jednotlivých poisťovní. Potom sa pýtam, pani poslankyňa, prečo poisťovňa pri vlastnom krachu, čiže zrušení spoločnosti chce predávať tento poistný kmeň, keďže ho nekúpila? Ide o to, tento poistný kmeň sa prevedie na poisťovňu so 100-percentnou účasťou štátu a v septembri opäť, ak sa to stane napríklad v máji, tak v septembri sa opäť  občania rozhodnú, kam pôjdu. To by ste chceli povedať, že občan niekde vstúpi v zmysle zákona, štát prakticky cez odvody ho donúti niekde vstúpiť, lebo ten občan musí a my ho chceme predávať? No vysvetlite mi, ja by som bol veľmi rád, pani poslankyňa Sabolová, keďže dlhodobo kritizujete tieto veci, vystúpte raz a povedzte občanom Slovenskej republiky, prečo chcete predávať to, že oni vstúpili do nejakej poisťovne. Ako neklamte, však tak je to. Však vy bojujete, povedali ste, že pozmeňujúci návrh, ktorý zakazuje predaj poistného kmeňa, je zlý. Pána poslanca Slafkovského chápem. Ten hovorí vecné argumenty, ale vy tomu vôbec nerozumiete, len zavádzate občanov. Ďakujem veľmi pekne.
Šimečka, Michal, podpredseda NR SR (2023-11-14):
Sľubujem na svoju česť a svedomie vernosť Slovenskej republike. Svoje povinnosti budem plniť v záujme jej občanov. Budem dodržiavať ústavu a ostatné zákony a pracovať tak, aby sa uvádzali do života. Prosím, teraz zloží sľub pani poslankyňa Jana Vaľová.
Zmajkovičová, Renáta, podpredsedníčka NR SR (2012-11-07):
Vyhlasujem rozpravu za... Jéj, prepáčte, pani poslankyňa, chcete sa vyjadriť? Nie. Vyhlasujem rozpravu za skončenú. Pýtam sa, chcete zaujať ešte stanovisko? Nech sa páči, pán poslanec.
Hrušovský, Pavol, podpredseda NR SR (2011-09-13):
Pán poslanec Muňko chce reagovať na vystúpenia pánov poslancov s faktickými poznámkami. Nech sa páči, pán poslanec. (Ruch v sále.) Páni poslanci... Prepáčte. Prosím o pokoj v rokovacej sále.